《寄潜山学博弟慧》
明代·李聪

鸿雁分飞忽十年，梦回池草益凄然。蕨薇春好先投绂，苜蓿秋深尚拥毡。

望重定衔杨震雀，才雄期著祖生鞭。沽钱莫问今多少，永夜相思各一天。

作者简介：李聪，字士达，号北山。顺德人。明宪宗成化二年（一四六六年）进士。授南京江西道监察御史，改嘉兴知府，升广西参政。明嘉靖《广东通志》卷六一有传。